CELEX: 22012D1018(01)
Language: sl
Date: 2012-10-03 00:00:00
Title: Priporočilo Pridružitvenega sveta EU-Jordanija z dne 3. oktobra 2012 o izvajanju akcijskega načrta ESP EU-Jordanija

18.10.2012   
            
            
               SL
            
            
               Uradni list Evropske unije
            
            
               L 287/13
            
         PRIPOROČILO PRIDRUŽITVENEGA SVETA EU-JORDANIJA
   z dne 3. oktobra 2012
   o izvajanju akcijskega načrta ESP EU-Jordanija
   PRIDRUŽITVENI SVET EU-JORDANIJA JE –
   ob upoštevanju Evro-sredozemskega sporazuma o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi strani (1) (v nadaljnjem besedilu: Sporazum) ter zlasti člena 91 Sporazuma,
   ob upoštevanju naslednjega:
   
               (1)
            
            
               Člen 91 Sporazuma pooblašča Pridružitveni svet, da sprejme ustrezna priporočila, namenjena doseganju ciljev Sporazuma.
            
         
               (2)
            
            
               Člen 101 Sporazuma določa, da pogodbenici sprejmeta vse splošne in posebne ukrepe, potrebne za izpolnjevanje svojih obveznosti iz Sporazuma, ter poskrbita za doseganje ciljev iz Sporazuma.
            
         
               (3)
            
            
               Pogodbenici Sporazuma sta se dogovorili o besedilu akcijskega načrta evropske sosedske politike EU-Jordanija (v nadaljnjem besedilu: akcijski načrt ESP).
            
         
               (4)
            
            
               Akcijski načrt ESP bo podpiral izvajanje Sporazuma z določitvijo in dogovorom med pogodbenicama o konkretnih ukrepih za praktično usmeritev tega izvajanja.
            
         
               (5)
            
            
               Akcijski načrt ESP ima dvojni namen, in sicer določitev konkretnih ukrepov za izpolnjevanje obveznosti pogodbenic iz Sporazuma, ter zagotavljanje širšega okvira za nadaljnjo krepitev odnosov med EU in Jordanijo, ki v skladu s splošnimi cilji Sporazuma vsebuje pomembne ukrepe za okrepitev gospodarskega povezovanja in poglabljanje političnega sodelovanja –
            
         SPREJEL NASLEDNJE PRIPOROČILO:
   Edini člen
   Pridružitveni svet priporoča, da pogodbenici izvajata akcijski načrt ESP (2), če je to izvajanje usmerjeno v doseganje ciljev Sporazuma.
   
      V Bruslju, 3. oktobra 2012
      
         
            Za Pridružitveni svet EU-Jordanija
         
         
            Predsednica
         
         C. ASHTON
      
   
   
      (1)  UL L 129, 15.5.2002, str. 3.
   
      (2)  Glej dokument 3302/12 na naslovu: http://register.consilium.europa.eu